12.5.2022
ET
Euroopa Liidu Teataja
L 135/13
(70)
Kreeka märgib tulemuslikkuse kava projektis, et kolmanda võrdlusperioodi jooksul on ette nähtud Ateena piirkondliku juhtimiskeskuse käitamisel osalevate lennujuhtide arvu märkimisväärne suurenemine, tänu millele on 2024. aastal kokku 71 täistööajale taandatud töötajat rohkem kui 2019. aastal.
Lisaks on võrdlusperioodi lõpus kavas teha mitu suurt investeeringut seoses lennuliikluse korraldamise ja seiresüsteemidega, millel on alates 2022. aastast märkimisväärne mõju kuludele.
Kreeka märgib tulemuslikkuse kava projektis, et sellega seotud amortisat­ sioonikulud tasaarvestati teisel võrdlusperioodil põhivarasse tehtud hilinenud investeeringute ülemääraselt makstud summadega.
(71)
Komisjon märgib, et tulemuslikkuse hindamise asutuselt saadud nõuannete kohaselt osutavad meetmed, mille Kreeka esitas seoses kohalike läbilaskevõime-eesmärkide rakendamisega, mitmetimõistetavusele ja ebajärjepi­ devusele, mistõttu tulemuslikkuse hindamise asutus kahtleb, kas neid meetmeid rakendatakse tõhusalt ja kas neil on seega oodatav mõju.
Samuti tuleks märkida, et Kreeka ei ole oma tulemuslikkuse kava projektis üksikasjalikult kirjeldanud ega kvantifitseerinud uute lennujuhtide koolitamise ja värbamisega seotud lisakulusid.
Kuna nende kulude kohta puudub põhjendatud teave, on komisjon seisukohal, et mõlemad põhjenduses 69 osutatud kõrvalekalded on liiga olulised, et põhjendada neid üksnes kohalike läbilaskevõime-eesmärkide saavutamise meetmetega.
(72)
Peale selle tuleb märkida, et käesoleva otsuse põhjendustes 53–59 nimetatud põhjustel ei ole Kreeka esitatud kavandatud läbilaskevõime-eesmärgid kooskõlas vastavate kogu ELi hõlmavate eesmärkidega.
Kuna puuduvad läbilaskevõime-eesmärgid, mis oleksid hinnatud kooskõlas olevaks, leiab komisjon, et vastavust rakendusmääruse (EL) 2019/317 IV lisa punkti 1.4 alapunkti d alapunktis i sätestatud kriteeriumile ei ole praegu võimalik lõplikult hinnata, kuna tulenevalt vajadusest muuta Kreeka läbilaskevõime-eesmärke võidakse muuta ka läbilaskevõimeeesmärkide saavutamiseks planeeritud meetmeid.
(73)
Seepärast on rakendusmääruse (EL) 2019/317 IV lisa punkti 1.4 alapunkti d alapunktis i sätestatud kriteerium Kreeka puhul täitmata.
(74)
Seoses rakendusmääruse (EL) 2019/317 IV lisa punkti 1.4 alapunkti d alapunktis ii sätestatud kriteeriumiga võib vaid märkida, et Kreeka ei ole oma tulemuslikkuse kava projektis esitanud ühtki restruktureerimismeedet, mis õigustaks kõrvalekaldumist kogu ELi hõlmavast kindlaksmääratud ühikuhinna arengusuundumusest või kogu ELi hõlmavast kindlaksmääratud ühikuhinna pikaajalisest arengusuundumusest.
Seetõttu on punkti 1.4 alapunkti d alapunktis ii sätestatud kriteerium Kreeka puhul täitmata.
(75)
Lisaks on kulutõhususega seotud põhilises tulemusvaldkonnas kavandatud tulemuseesmärkide aluseks olevate rakendusmääruse (EL) 2019/317 IV lisa punkti 2.1 alapunktis d nimetatud põhitegurite ja -parameetrite läbivaatamisel leitud seoses Kreeka kolmanda võrdlusperioodi kulubaasiga järgmised puudused.
(76)
Komisjon märgib, et otsingu- ja päästetöödega seotud kindlaksmääratud kulud lisati Kreeka kolmanda võrdlusperioodi marsruuditeenuste kulubaasi esimest korda.
Need kulud suurendavad märkimisväärselt marsruudi kindlaksmääratud kulusid ja moodustavad ligikaudu 9 % 2020. aasta marsruuditeenuste kulubaasist ja ligikaudu 5 % 2024. aasta marsruuditeenuste kogukulubaasist.
Kreeka peaks oma läbivaadatud tulemuslikkuse kava projektis esitama täiendavaid põhjendusi asjaomaste kindlaksmääratud kulude rahastamiskõlblikkuse ja proportsionaalsuse kohta ning nende jaotuse kohta marsruudi ja terminali aeronavigatsiooniteenuste vahel, samuti aeronavigatsiooni­ teenuste ja muude asjaomaste sektorite vahel.
(77)
Lisaks võtab komisjon teadmiseks seoses järelevalvekulude suurenemisega uue riikliku järelevalveasutuse loomise, mis on organisatsiooniliselt eraldatud aeronavigatsiooniteenuse osutajast.
Võttes arvesse sellega seotud lisakulude suurust, peaks Kreeka oma läbivaadatud tulemuslikkuse kava projektis täiendavalt selgitama aluseks olevaid kulutegureid ja eeldusi.
(78)
Põhjendustes 64–77 nimetatud puuduste tõttu tuleb anda hinnang, et Kreeka tulemuslikkuse kava projektis esitatud kavandatud eesmärgid ei vasta kulutõhususega seotud põhilises tulemusvaldkonnas kogu ELi hõlmavatele tulemuseesmärkidele.